CELEX: 62008TN0412
Language: el
Date: 2008-09-25 00:00:00
Title: Υπόθεση T-412/08: Προσφυγή της 25ης Σεπτεμβρίου 2008 — Trubion Pharmaceuticals κατά ΓΕΕΑ — Merck (TRUBION)

22.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 301/55
            
         Προσφυγή της 25ης Σεπτεμβρίου 2008 — Trubion Pharmaceuticals κατά ΓΕΕΑ — Merck (TRUBION)
   (Υπόθεση T-412/08)
   (2008/C 301/92)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: Trubion Pharmaceuticals Inc. (Σηάτλ, Ηνωμένες Πολιτείες) (εκπρόσωπος: C. Hertz-Eichenrode, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Merck KGaA (Ντάρμσταντ, Γερμανία)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 3ης Ιουνίου 2008 στην υπόθεση R 1605/2007-2· και
            
         
               —
            
            
               να καταδικάσει το καθού στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: η προσφεύγουσα
   
      Σήμα προς καταχώριση: το λεκτικό σήμα «TRUBION» για προϊόντα και υπηρεσίες των κλάσεων 5 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: η αντίδικος ενώπιον του τμήματος προσφυγών
   
      Αντιταχθέν σήμα ή σημείο: το καταχωρισμένο υπ' αριθ. 72 884 κοινοτικό λεκτικό σήμα «BION» για διάφορα προϊόντα· το καταχωρισμένο υπ' αριθ. 3 282 936 κοινοτικό εικονιστικό σήμα «TriBion Harmonis» για διάφορα προϊόντα
   
      Απόφαση του τμήματος ανακοπών: δέχεται την ανακοπή για τα προϊόντα της κλάσεως 5 και την απορρίπτει για τις υπόλοιπες υπηρεσίες της κλάσεως 42
   
      Απόφαση του τμήματος προσφυγών: απόρριψη της προσφυγής
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου καθόσον το τμήμα προσφυγών (i) δεν εξέτασε την ομοιότητα των σημάτων λαμβάνοντας υπόψη τη γενική εντύπωση που δημιουργεί το προγενέστερο σήμα και (ii) δεν έλαβε υπόψη του την αλληλεξάρτηση των κρισίμων παραγόντων, ιδίως της μικρής ομοιότητας των προϊόντων, κατά την εκτίμηση του κινδύνου συγχύσεως